[{"text_idx": "#000003", "text": "Y Faner Werdd ar gyfer Parciau"}, {"text_idx": "#000005", "text": "Baneri Gwyrdd yn hedfan mewn 280 o fannau gwyrdd"}, {"text_idx": "#000006", "text": "Mae\u2019r nifer fwyaf erioed o barciau a mannau gwyrdd yng Nghymru wedi cyrraedd y safon uchaf sydd ei hangen i hedfan y Faner Werdd flaenllaw."}, {"text_idx": "#000009", "text": "Mae dros traean o safleoedd cymunedol Baner Werdd y DU yng Nghymru, sydd yn cael eu cynnal a\u2019u rhedeg gan wirfoddolwyr. Mae\u2019r rhain yn amrywio o\u2019r ddau pwll cymunedol yng Nghasnewydd, yr orsaf da\u0302n ym Mro Ogwr, a gorsaf y Waun, yr orsaf drenau gyntaf i ennill Gwobr Gymunedol Y Faner Werdd."}, {"text_idx": "#000010", "text": "Mae\u2019n wych gweld y nifer uchaf erioed o fannau gwyrdd yn llwyddo i gael statws Y Faner Werdd, gan gynnwys nifer o fannau sy\u2019n derbyn y wobr am y tro cyntaf. Mae\u2019r safon sydd ei hangen i ennill statws Y Faner Werdd yn uchel iawn ac felly hoffwn longyfarch pob un o\u2019r mannau sydd wedi cael cydnabyddiaeth am gynnig cyfleusterau gwych drwy gydol y flwyddyn i bobl leol ac ymwelwyr. Mae ein mannau gwyrdd yn chwarae ro\u0302l allweddol yn ein cysylltu a\u0302 natur, yn cynorthwyo bioamrywiaeth a chynnig cyfleoedd hamdden iach."}, {"text_idx": "#000012", "text": "Bellach yn ei thrydydd degawd, mae Gwobr Y Faner Werdd yn cydnabod parciau a mannau gwyrdd sy\u2019n cael eu rheoli\u2019n dda, mewn 20 o wledydd ar draws y byd."}, {"text_idx": "#000013", "text": "Mae mynediad am ddim i fannau gwyrdd diogel ac o safon uchel mor bwysig ag erioed. Mae ein safleoedd sydd wedi ennill gwobr yn allweddol i iechyd meddwl a chorfforol pobl, drwy gynnig hafan i gymunedau ddod at ei gilydd, ymlacio a mwynhau natur. Mae\u2019r newyddion bod 280 o barciau yng Nghymru wedi ennill gwobr Y Faner Werdd yn dangos gwaith caled cannoedd o staff a gwirfoddolwyr. Rydym wrth ein bodd ein bod yn gallu dathlu eu llwyddiant ar lefel fyd-eang."}, {"text_idx": "#000016", "text": "Mae rhestr lawn o\u2019r holl fannau penigamp y gellir ei lawrlwytho isod. Neu ewch i\u2019n map i chwilio am eich parc neu fan gwyrdd y Faner Werdd yn lleol."}, {"text_idx": "#000018", "text": "I glywed y newyddion diweddaraf, dilynwch @GreenFlagWales ar y cyfryngau cymdeithasol #BanerWerddCymru"}]